SALAAM ALEIKUM Rauha teille kaikille
Rauha teille kaikille.
Hyvät katsojat, tervetuloa tämän sarjan ensimmäisen ohjelman pariin.
Tällä ohjelmalla on helppo nimi: "Rauha teille kaikille".
Se on tervehdys Jumalalta profeetoille, enkeleiltä profeetoille -
ja profeetoilta Jumalan kansalle.
Se on myös meidän tervehdyksemme teille: -
Rauha teille kaikille ― rauhaa sydämeenne ja rauhaa keskellemme.
Rauhan ruhtinas on kanssamme.
Hän muutti elämämme ja antoi meille uuden toivon.
Näissä ohjelmissa vieraanamme on erittäin tärkeä henkilö, rabbi.
Kyllä, rabbi, joka seuraa Jeshuaa eli Jeesusta.
Jeesus muutti hänen elämänsä ja antoi uuden toivon.
Jeesus sovitti itsensä hänen kanssaan, -
oman kansansa ja myös meidän kanssamme.
Olen iloinen, kun voin tehdä näitä ohjelmia hänen kanssaan.
Kuvaamme ohjelmat englanniksi -
ja käännämme ne arabiaksi, jotta kaikki ymmärtävät.
Jatkamme tästä eteenpäin englanniksi.
On ilo toivottaa tervetulleeksi ohjelmaamme rabbi Jason.
Shalom ja kiitos, on hienoa saada olla mukana.
On kunnia toivottaa sinut tervetulleeksi ohjelmaamme.
Kiitos. Odotan innolla tätä yhteistä aikaamme.
Vartuin maassa, jossa en koskaan tavannut juutalaisia.
Ja koska en tavannut juutalaisia, aloin vihata ja inhota heitä.
Niinpä tämä ohjelma on itselleni hyvin erityinen.
Voimme keskustella mm. siitä, mitä Jeesus on tehnyt elämässäsi.
Jumala on hyvä, ja Messias on ihmeellinen.
On ilo saada jakaa tämä matka kanssasi.
Haluaisinkin nyt tutustua sinun elämääsi -
ja kuulla jotakin siitä, mitä Jumala on tehnyt elämässäsi -
ja miten Hän on muuttanut elämääsi.
Monet Lähi-idässä eivät ole tavanneet juutalaisia -
ja kuulleet heiltä, kuinka Jumala on toiminut heidän elämässään.
Sinun tarinasi on erityinen. On hienoa, että olet täällä mukana.
On mielenkiintoista saada jakaa omat tarinamme.
Aloitetaanpa sitten. Kuulisin mielelläni taustastasi.
Tiedämme nimesi ja sen, että olet rabbi ja seuraat Kristusta.
Kerro perheestäsi, missä olet syntynyt, -
mitä olet tehnyt ja niin edelleen.
- Vartuin New Jerseyssä Yhdysvalloissa.
Synnyin juutalaiseen perheeseen.
Menetin suurimman osan sukuani holokaustissa.
Juutalaisuus merkitsi perheelleni hyvin paljon.
Kävin lapsena juutalaista koulua.
Perheesi asui holokaustin aikaan Euroopassa, ja heidän oli paettava.
Isoäitini oli Itävallasta ja isoisäni Tšekkoslovakiasta, Prahasta.
Kun natsit tulivat valtaan, -
heidän oli paettava henkensä edestä.
Isoäitini pääsi Lontooseen ja onnistui saamaan siellä viisumin.
Hänen piti päättää, kenet hän pelastaisi ensimmäisenä: -
äidin, isän, veljen, veljen vaimon ja näiden vauvan.
- He pääsivät pakoon, mutta moni sukulainen kuoli?
On hämmästyttävää, että -
isoäitini sai hankittua veljelleen viisumin -
ja he pakenivat Alppien halki vauva selässä.
Jumala varjeli heitä ihmeellisesti.
Isoisovanhempani sen sijaan kuolivat natsien käsissä.
Tämähän ei ole vain jostakin kirjasta luettu tarina, -
vaan oman perheesi kertomus.
Kotiseudullani monien on vaikea hyväksyä sitä tosiasiaa, -
että niin moni kuoli Saksassa 2. maailmansodan aikana.
Mitä sanoisit niille, jotka kiistävät sen?
Äidilläni ja isovanhemmillani -
ei ollut holokaustin jälkeen juurikaan sukua jäljellä.
Monilla juutalaisilla on samanlainen tausta.
Sydäntäni särkee kuulla jonkun kieltävän nämä kokemukset.
Jos sitä ei ymmärretä, sama voi tapahtua muillekin.
Ja niinhän parhaillaan tapahtuukin.
Jos asiasta ei opita, menetetään jotakin olennaista, -
niin ettei samaa pääsisi tapahtumaan muillekin.
Olette varmasti puhuneet perheessänne paljon -
kansanne historiasta? - Olemme.
Miten kaikki on vaikuttanut sinuun?
Aloitko vihata ihmisiä?
Mitä tämä historia merkitsee sinulle?
En oppinut vihaamaan, päinvastoin.
Opin kotona, synagogassa ja koulussa, -
että jokainen yksilö on tehty Jumalan kuvaksi, b'tselem Elohim.
Jokainen ihminen on uskomattoman arvokas.
Jos loukkaamme toista ihmistä, häpäisemme myös Jumalan.
Häpäisemme Jumalan nimen, -
koska ihminen on luotu Hänen kuvakseen.
Ei siis milloinkaan tule mitätöidä toista ihmistä, -
koska se merkitsee Jumalan häpäisemistä.
Silti se on osa teidän historiaanne.
- Ehdottomasti. Minusta on sen myötä tullut -
herkkä toisten kärsimystä ja maailman kauheuksia kohtaan.
Nämä asiat ovat opettaneet minulle -
syvempää rakkautta ja myötätuntoa toisia kohtaan.
Siksi on innostavaa olla täällä kanssasi.
Maailmassa on monia konflikteja.
Yksi niistä on juutalaisten ja arabien välinen konflikti, -
Israelin ja arabimaailman konflikti.
Jumala haluaa meidän rakastavan toisiamme, -
ja erityisesti Messiaassa. Tämä on hyvin merkityksellistä.
En halua, että kukaan joutuisi kohtaamaan vihaa, -
mitä oma perheeni on joutunut kokemaan.
Valitettavasti monet pakolaiset kärsivät Lähi-idässä.
Voimme kuulemamme perusteella käsittää, -
että elämänkokemukset voivat joko kaunistaa tai katkeroittaa.
Jumala-suhteemme voi saada aikaan sen, -
että kohtaamme ihmiset ja puhumme heille.
Sitä toivon meidän oppivan juuri kuulemastamme.
Jason, kerrotko lisää elämästäsi.
Mainitsit käyneesi juutalaista koulua. Mitä siellä teitte?
Opiskelimme paljon Tooraa -
eli viittä Mooseksen kirjaa.
Opimme myös juutalaisia rukouksia, Raamatun historiaa -
sekä juutalaisen kansan historiaa.
Opiskelin myös normaaleja kouluaineita tavallisessa koulussa.
Osallistuin sekä yleisopetukseen että uskonnolliseen opetukseen.
Opetus tähtäsi pitkälti tulevaan bar mitsvaamme.
- Mitä tarkoittaa bar mitsva?
Se tarkoittaa kirjaimellisesti "käskyn poikaa".
"Bar" on arameaa ja tarkoittaa poikaa. "Mitsva" merkitsee käskyä.
- Mitä tarkoitat käskyillä?
Niitä käskyjä, joista Mooses puhui Raamatussa.
Juutalaisen lapsen katsotaan aikuistuvan 13-vuotiaana, -
jolloin hänen on kannettava vastuuta rukoilemisesta -
ja vastattava Jumalan edessä omista teoistaan.
Hänen on pyrittävä elämällään kunnioittamaan sitä historiaa -
ja perintöä, jota on siirretty eteenpäin sukupolvelta toiselle -
ja joka on talletettu Tooraan ja muihin Vanhan testamentin kirjoihin.
Tarkoitatko, että "käskyn pojasta" tulee osa sinua?
Kyllä. Kysymys ei enää ole isien teoista, vaan omasta vastuusta.
On tultava vastuulliseksi aikuiseksi -
ja annettava oma panoksensa juutalaisen yhteisön hyväksi.
Se ilmenee monin eri tavoin.
Bar mitsvan jälkeen voi myös kuulua minjaniin, eli -
päivittäisiin rukouksiin tarvittavaan kymmenen miehen joukkoon.
13-vuotias voi myös lukea julkisesti toorakääröä monena päivänä viikossa.
Sapattina eli lauantaiaamuna tai -iltapäivänä -
voi nousta seurakunnan eteen johtamaan rukouksia -
ja lukemaan viikoittaista tekstiä toorakääröstä hepreaksi.
Näin Jeshua, Jeesus, teki, kun hän meni synagogaan, -
avasi toorakäärön ja luki siitä ihmisten edessä.
Me luemme edelleen, tuhansia vuosia myöhemmin, -
toorakääröistä kuten Jeesuskin.
Oliko hauskaa käydä juutalaista koulua?
Välillä toki oli hauskaakin. Paljon oli myös puurtamista.
- Paljon ulkoa opettelua?
- Kyllä. Meidän oli opeteltava ulkoa monenlaisia asioita.
Tooran tekstejä piti opetella ulkoa hepreaksi.
Tooran hepreassahan ei ole vokaaleja.
Oli opittava liturgisia nusach-melodioita.
Opiskelimme juutalaista lakia eli halachaa -
ja käskyjä eli mitsvoja.
Kun olin 8-vuotias, minut laitettiin koraanikouluun.
Opettelimme aamusta iltaan Koraanin säkeitä.
Oliko teillä samantapaista?
Jeshiva-kouluissa toimitaan samaan tapaan.
Opintoihin kuuluu ulkoa opettelua, -
mutta myös keskustelua ja kysymyksiä.
Opiskelette ymmärtääksenne, ette vain muistaaksenne ulkoa.
Juuri se on tavoite. - Juhlistatteko opintojen päättymistä?
13-vuotiaana juhlitaan siis bar mitsvaa.
Tällöin henkilö lukee Tooraa ja johtaa rukouksia seurakunnan edessä.
Illalla järjestetään sitten suuret juhlat, -
joihin kutsutaan ystävät ja sukulaiset.
Olitko uskonnollinen ihminen?
Oliko juutalaisuus ja kansan perintö merkittävintä itsellesi?
Juutalaisuus oli minulle tärkeää. Mutta yläkouluikäisenä -
elämäni alkoi pyöriä urheilun, varsinkin koripallon, ympärillä.
Olit urheilullinen kaveri. - Juuri näin.
7. luokalla liityin koulun koripallojoukkueeseen.
Etenin häntäpäästä yhdeksi joukkueen kärkipelaajista.
Olin tuolloin yhtä pitkä kuin nyt, ja hiukan kömpelö.
Mutta harjoittelin kovasti.
Koripallolla oli siis tärkeä rooli elämässäsi.
Kyllä. Pelasin kaiken aikaa.
Toivoin vielä pääseväni pelaamaan yliopistoon.
Pelasin huipputason koripalloleireillä.
Lukiossa koripalloa valmensi jalkapallovalmentaja.
Valmentaja sanoi: Jason, jos et pelaa jalkapalloa, -
et saa myöskään pelata koripalloa.
Et tainnut pitää jalkapallosta. - En. Lisäksi kotona teroitettiin, -
että jalkapallo, tatuoinnit tai moottoripyörät -
eivät kuulu kunnon juutalaispojille.
Pelasin koripalloa ympäri vuoden.
Valmentaja ei pitänyt minusta, koska en halunnut pelata jalkapalloa.
Jatkoitko silti koripallon pelaamista? - Jatkoin muutaman vuoden.
Aina kun menestyin hyvin, -
valmentaja otti minut kentältä ja kohteli minua ikävästi.
Kerran tuli sitten tappelu.
Heitin valmentajaa koripallolla päähän, mitä en suosittele.
Minut potkaistiin joukkueesta.
Alkoi uusi vaihe elämässäni. - Menetit tärkeän asian.
- Mitä sitten tapahtui?
Mietin, mihin käyttäisin nyt aikani.
Myös kaikki kaverini olivat koripallojoukkueesta.
En tiennyt, mitä tehdä.
Ystävystyin sitten lukion dj:n ja huumediilerin kanssa.
Kuviot muuttuivat siis täysin. - Tapahtui perusteellinen muutos.
Aloin ajautua vaikeuksiin.
Aloin hengailla New Yorkissa, käydä klubeilla...
Jouduin tuuliajolle, todellakin.
Aloin myydä huumeitakin.
Päädyin lopulta filippiinojengiin. Olin täynnä vihaa.
Jouduin tappeluihin ja pahoihin vaikeuksiin, -
ja monesti hengenlähtökin oli lähellä.
Minua ammuttiin, lyötiin pesäpallo- mailalla... Kaikenlaista sattui.
- Syytitkö koripallovalmentajaa, että asiat olisivat voineet mennä toisinkin?
Ei, en syytellyt häntä. Elämässäni oli vain alkanut uusi vaihe.
Miten oli juutalaisuutesi ja uskosi laita hankalina aikoina?
Kävit varmasti sisäistä kamppailua uskonnollisuutesi vuoksi.
- Luulen, että yritin tuolloin etsiä itseäni.
Sisimmässäni olen aina kokenut, että Jumala kaitsee ja etsii minua.
Tiesin kaikesta huolimatta, että Jumala on todellinen.
Koin myös huolta toisista ihmisistä -
kaiken oman elämäni sotkunkin keskellä.
Jälkikäteen huomaan, että Jumalan käsi oli kaikessa mukana.
Minulle aukeni ovi töihin suureen levy-yhtiöön New Yorkissa.
Tapasit siellä varmasti monia kuuluisuuksia.
Miltä se tuntui? Olisitko halunnut olla kuten he?
Työpaikkani New Yorkissa oli yksi suurimpia levy-yhtiöitä.
Kouluttauduin teknikoksi.
Teimme töitä useimpien sen ajan nimekkäiden esiintyjien kanssa.
Kun katselin kaikkia niitä kuuluisuuksia...
Talossamme kävi kuuluisia rap-, rock- ja pop-tähtiä.
Madonnakin kävi studiollamme.
Joitakin vierailijoista tapasin henkilökohtaisesti.
- Ihailitko heidän elämäänsä?
- Aluksi ajattelin, että olisi hienoa olla yhtä menestynyt.
Mutta kun tarkkailin heidän elämäänsä, -
huomasin, että monet eivät olleet onnellisia.
Mietin, että elämässä on oltava jotakin enemmän.
Jotkut käyttivät huumeita lastensa silmien edessä -
ja käyttivät hyväkseen toisia ihmisiä.
Se synnytti minussa halun palata takaisin -
ja etsiä hengellisempää merkitystä ja elämäni tarkoitusta.
Ensimmäinen käännekohta oli siis se, kun aloit pohtia elämän tarkoitusta.
- Ymmärsin, että kuuluisuus, omaisuus ja menestys -
eivät yksin voi tehdä ihmistä onnelliseksi.
Ne eivät voi tyydyttää perimmäistä kaipuuta sydämessämme.
- Mitä sitten teit?
Aloitin taas uuden hengellisen matkan.
Ryhdyin opiskelemaan rabbini johdolla -
ja käymään jälleen säännöllisesti synagogassa.
Samaan aikaan ryhdyin tutkimaan new age -filosofiaa ja -uskontoa.
Paras kaverini filippiinojengistä harrasti kamppailulajeja ja new agea.
Hänen innostamanaan tutustuin kamppailulajeihin.
Harrastin niitä aika kattavasti.
Aloin myös meditoida.
Miten sovitit nämä asiat yhteen?
Kävit synagogassa ja luit Tooraa.
Ja kuitenkin teit sellaista, jonka tiesit olevan väärin.
Rabbini sanoi minulle, että voin tutustua muihinkin asioihin, -
kunhan huomioni ei hajoa liikaa.
Jälkikäteen mietittynä siinä ei ollut järkeä. Se oli ristiriitaista.
On kysymys kahdesta erilaisesta maailmasta ja näkökulmasta.
Vaikka kävin mielelläni synagogassa, -
tuntui kuitenkin, että se oli vain rituaaleja ja uskontoa.
Halusin todella oppia tuntemaan Jumalaa henkilökohtaisesti -
ja kohdata Hänet jollakin todellisella tavalla.
En halunnut tietää Hänestä vain rituaalien ja rukousten kautta.
Mitä teit tämän toiveesi saavuttamiseksi?
Meditoin ja tein erilaisia hengellisiä harjoituksia, -
joita jotkut mentorini minulle suosittelivat.
He edustivat mystisempää katsantokantaa.
Perehdyin myös juutalaiseen mystiikkaan.
Tavoittelin tosissani kohtaamista Jumalan kanssa -
― ja eräänä päivänä niin kävikin.
Voit kohta kertoa meille lisää siitä.
Mutta jos juuri nyt joku on samanlaisessa tilanteessa kuin olit: -
ajelehtii maailmassa mainetta tavoitellen -
ja sekoittaa uskon ja uskonnon harjoittamisen -
ja todella etsii sisimmässään.
Mikä olisi tällaiselle henkilölle lyhin tie Jumalan tuntemiseen?
Uskon, että Jumala kohtasi minut, -
koska etsin vilpittömästi.
Ajattelin: Jumala, jos olet todellinen, ilmaise itsesi ja vedä minut luoksesi.
Raamattu on tässä hyvin selkeä: -
"Jos te etsitte minua, löydätte minut."
Jos vilpittömästi huudamme Jumalaa ja etsimme Häntä, Hän kohtaa meidät.
Näin käy, jos alamme lukea samalla Raamattua -
ja pyydämme Jumalaa puhumaan meille.
Tarkoitatko, että Jumala on laittanut sydämeen kaipauksen -
riippumatta elämäntilanteestamme?
Jumala on laittanut iankaikkisuuden sydämeen -
niin että jokainen tietää, että tässä ei voi olla kaikki.
Tyydytys löytyy vasta kun pystyy vastaamaan kysymyksiin: -
"miksi olen täällä" ja "miten voisin vaikuttaa maailmaan".
Muutoksen on tapahduttava ensin itsessä, -
ennen kuin voi tehdä jotakin merkityksellistä.
Mitä sanoisit minunkaltaisilleni ihmisille?
Olin muslimi, ja pelkäsin kysyä Jumalalta "Kuka olet, mitä teet?" -
Vaikka etsinkin Häntä, en osannut, -
enkä edes uskaltanut esittää kysymyksiä Jumalalle.
Mitä sanoisit tällaiselle henkilölle?
Sanoisin: älä tyydy vain uskontoon.
Älä tyydy pelkkään tietoon Jumalasta.
Hän on taivaan ja maan Luoja.
Hän tarkoitti sinut todelliseen ja aitoon suhteeseen kanssaan.
Meidän ei tule elää pelossa.
Uskossa elämiseen kuuluu se, -
että uskallamme kysyä Jumalalta vaikeitakin kysymyksiä -
ja pyytää Häntä kohtaamaan meidät.
Lopulta kyse on Jumalan olemuksesta, -
sillä Hän on rakastava abba, isä.
Hän ei halua meidän pelkäävän Häntä eikä kätkeytyä.
Hän toivoo, että tuntisimme Hänet kuten tunnemme vanhempamme.
Hän ei olisi kovin kummoinen isä, jos Hän pysyisi piilossa -
ja kuulisimme Hänestä vain toisilta ihmisiltä.
Kehotat meitä etsimään Jumalaa -
mutta myös odottamaan, että Hän kohtaa meidät.
Se on yksi elämän päätarkoituksista.
Jotkut mieltävät ihmisen fyysiseksi olennoksi, -
joka voi kokea hengellisyyttä.
Tosiasiassa olemme hengellisiä olentoja, jotka voivat kokea fyysisesti.
Hengellisyys ja yhteys Jumalaan on elämän päätarkoitus.
- Mitkä Raamatun kohdat ovat erityisesti rohkaisevia?
Mainitsit äsken, että etsivä löytää.
Mitkä lupaukset rohkaisevat etsimään -
ja luottamaan siihen, että Hän todella puhuu meille.
Jeshua eli Jeesus sanoo: "Minun lampaani kuulevat minun ääneni."
Jos todella haluamme kuulla Jumalan ääntä, -
meidän tulee olla Hänen ystäviään.
Hän tahtoo meidän tuntevan Hänet henkilökohtaisesti.
Läpi Raamatun Jumala puhuu: -
Hän puhui Moosekselle kasvotusten. Hän puhui Abrahamille.
Hän puhuu lapsilleen, pojilleen ja tyttärilleen, jatkuvasti.
Jumala haluaa puhua jokaiselle meistä.
Jumala ei ole väite, vaan Hän on persoona, -
joka haluaa meidän tuntevan Hänet henkilökohtaisesti. - Toistaisitko?
Jumala ei ole väite, vaan persoona, joka haluaa, -
että tunnemme Hänet henkilökohtaisesti.
Jumalan voi mieltää opiksi, rituaaleiksi tai uskonnoksi.
Mutta ne eivät koskaan voi tyydyttää meitä täysin.
Jumala on persoona, joka haluaa henkilökohtaiseen suhteeseen.
Hän on Luoja, joka haluaa meidät suhteeseen kanssaan.
Kaikki tätä vähempi jättää meidät tyytymättömiksi.
Se on yksi suurimmista vaaroista.
Pelkkä uskonto voi olla paha asia, -
jos siihen ei sisälly henkilökohtaista suhdetta.
Uskontoa voi harjoittaa, ja voi tietää paljon totuudesta.
Totuus ilman rakkautta, hyväsydämisyyttä ja suhdetta -
ei voi muuttaa ihmistä eikä sitä myötä maailmaa.
Me muutumme, kun olemme suhteessa.
Ei tarvitse tietää kaikkea Jumalasta, -
mutta on tunnettava Hänet. - Aivan.
Ei vain tietoa Jumalasta, vaan on tunnettava Hänet.
Vain se voi muuttaa meidät -
ja tuoda rakkaussuhteeseen Hänen kanssaan.
Rakastavaan suhteeseen Jumalan kanssa.
Jumalan rakkaus muuttaa meidät.
Siksi voin nyt istua täällä kanssasi, veljenäsi.
Vaikka tulemme radikaalisti erilaisista taustoista, rakastan sinua.
Juutalaisena rakastan arabikansoja -
koska Jumala teki työtään minussa.
En voi rakastaa Isää, jollen rakasta Hänen lapsiaan.
En voi rakastaa Luojaa, jollen rakasta Hänen luotujaan.
Viha veljeä kohtaan on rakkaudettomuutta Jumalaa kohtaan.
Ensimmäinen jaksomme lähestyy loppuaan.
Seuraavassa jaksossa kuulemme lisää rabbi Jasonin elämästä.
Jumala kohtasi Jasonin henkilökohtaisesti ja puhui hänelle.
Jumala muutti Jasonin elämän.
Jeesus etsii sinuakin ja haluaa kohdata sinut juuri nyt.
Rabbi Jason, kiitos paljon, että olit kanssamme täällä tänään.
Odotan mielenkiinnolla kuulevani lisää siitä, -
miten Jumala kohtasi sinut ja muutti elämäsi.
Haluan myös sanoa, että rakastan sinua, veljeni.
Suomennos: Sirpa Bågman